Orsanmichele
<s>Orsanmichele zvana i San Michele in Orto je gotička crkva u talijanskom gradu Firenca, u Toskani.</s>

<s>Historija i karakteristike</s>

<s>Historija crkve seže do langobardskih vremena, i 8. vijeka, kad je na tom mjestu podignuta kapela.</s><s>Prvi put je dokumentirana 895., a srušena je 1239.</s><s>Na njenom mjestu je oko 1290.</s><s>Arnolfo di Cambio sagradio lođu za prodaju žita.</s>

<s>Ona je uskoro umjesto mjesta za trgovanje postala mjesto kulta, zbog slike Djevice, kojoj su pripisivane čudotvorne moći.</s>

<s>Požar je 1304. teško oštetio lođu, pa je ceh svilara 1337. naručio je novu koja je dovršena 1349. (arhitekti; Neri di Fioravante, Benci di Cione i Francesco Talenti).</s>

<s>Veliki mramorni oltar naručen je od Orcagne, koji ga je isklesao 1359., nakon tog se lođa više nije smatrala mjestom pogodnim za tržnicu, pa je ona premještena na drugo mjesto negdje oko 1357.</s><s>Zgrada je još do 1380. imala pored crkvene imala i građansku funkciju, kao mjesto u kom su se sastajali cehovi (oratorij).</s><s>Zbog tog je nadograđena na dva kata kako bi se mogla koristiti kao žitnica.</s><s>Svoj konačni izgled dobila je 1404. kad je lođa zatvorena prema projektu Francesca Talentija sa elegantnim gotičkim biforama.</s>

<s>Najbolja mjesta na fasadi za tabernakule dobio je najznačajniji firentinski ceh Arti Maggiori, u kom su bili; suknari, svilari, suci, notari, bankari, vunari, krznari, liječnici i apotekari.</s><s>Lošije pozicije dobio je ceh Mediana (mesari, postolari, klesari, stolari, kovači..) i ceh oklopnika i mačevalaca.</s><s>Najvažniji tabernakul, centru ulične 
fasade dodijeljen je prvo Gvelfima, a nakon tog sudijama iz ceh Arti Maggiori (Tribunal Mercatanzia).</s>

<s>Svaki od cehova naručio je skulpture svojih svetaca zaštitnika za dodjeljene tabernakule, od najistaknutijih firentinskih skulptora iz 15. vijeka (Nanni di Banco, Ghiberti, Donatello) i 16. vijeka (Giambologna).</s><s>Tako su sveci zaštitnici pojedinih cehova, postavljeni na četiri fasade zgrade, postali sveci zaštitnici same crkve Orsanmichele.</s>

<s>Danas se gornji katovi adaptiraju u muzej u koji će biti premještene orginalne skulpture sa fasade.</s>

<s>Enterijer crkve zadržao je svoj kasnogotički izgled gotovo netaknut.</s>

<s>Galerija skulptura</s>

<s>Izvori</s>

<s>Vanjske veze</s>

<s>Orsanmichele, Church and Museum</s>

<s>Crkve u Firenci
Gotičke crkve
Crkve u Italiji</s>

